James Wilson
Dr. James Evan Wilson fiktivni je liječnik iz FOX-ove medicinske serije Dr. House, a glumi ga Robert Sean Leonard. Lik se prvi put pojavljuje u pilot-epizodi kada predstavlja jedan slučaj dr. Houseu, protagonistu serije. U cijeloj seriji Wilson je Houseov najbolji i jedini pravi prijatelj te mu često pruža pomoć i savjete. Wilson je onkolog i vodi Onkološki odjel bolnice Princeton-Plainsboro.